Държавен вестник, бр. 38, 2021 г., стр. 77

БРОЙ  38	
Д Ъ Р Ж А В Е Н  В Е С Т Н И К 	
СТР.  77  
100 
.2         се забелязват лесно при условия на аварийно осветление; и 
 
.3         използват символи в съответствие с препоръките на Организацията. 
 
8.6       Разположение на спасителни съдове 
 
8.6.1    Спасителните съдове се съхраняват отвън и възможно най-близо до пунктовете 
за настаняване и качване на пътниците.  Разположението е такова, че всеки спасителен 
съд да може да бъде спуснат по безопасен начин на вода и да остане закрепен за 
плавателния съд по време на и след процедурата по спускане.  Дължината на 
обезопасителните въжета и разположението на въжетата за притягане са такива, че да 
поддържат спасителните съдове в подходящо положение за качване. Администрацията 
може да разреши използването на регулируеми въжета за обезопасяване и/или 
притягане при изходите, където се няколко спасителни съда.  Обезопасителните 
приспособления за всички обезопасителни и притягащи въжета трябва да бъдат 
достатъчно здрави, за да задържат спасителните съдове на място по време на 
евакуацията. 
 
8.6.2    Спасителните съдове са разположени по такъв начин, че да е възможно 
освобождаването им от техните обезопасителни приспособления при или в близост до 
мястото им на съхранение на плавателния съд и от място във или близо до работното 
отделение. 
 
8.6.3    Доколкото е възможно, спасителните съдове се разпределят по такъв начин, че 
да има еднакъв капацитет от двете страни на плавателния съд. 
 
8.6.4    Процедурата за спускане на надуваеми спасителни плотове, доколкото е 
възможно, започва с надуване. Когато не е възможно да се осигури автоматично 
надуване на спасителните плотове (например, когато спасителните плотове са свързани 
със система за морска евакуация), плавателният съд трябва да може да бъде евакуиран в 
срока, посочен в 4.8.1. 
 
8.6.5    Спасителните съдове следва да могат да бъдат спускани и качвани от 
определените пунктове за качване във всякакви експлоатационни условия, а също и във 
всякакви условия на наводняване след повреда до степента, посочена в глава 2. 
 
8.6.6    Разположението на пунктовете за спускане на спасителни съдове осигурява 
безопасното им спускане, като се взема предвид отстоянието от гребния винт или водна 
струя и стръмните надвиснали части на корпуса. 
 
8.6.7    По време на подготовката и спускането спасителните съдове и водната зона, в 
която ще бъдат спуснати, се осветяват по подходящ начин от осветлението, осигурено 
от основните и аварийните източници на електрическа енергия, предвидени в глава 12. 
 
8.6.8    Осигуряват се средства за предотвратяване на всяко разливане на вода в 
спасителния съд при спускане. 
 
8.6.9    Всеки спасителен съд се съхранява: 
 
.1 
по начин че нито спасителният съд, нито съоръженията за неговото 
съхраняване да пречат на ползването на всеки друг спасителен съд или 
дежурна лодка във всеки друг пункт за спускане; 
 
.2         в състояние на постоянна готовност; 
 
101 
.3         напълно оборудван; и 
 
.4, 
доколкото е възможно, на сигурно място, защитено срещу повреди, 
причинени от пожар и експлозия. 
 
8.6.10  Всеки спасителен плот се съхранява с въжето за неговото завързване, постоянно 
прикрепено към плавателния съд, и с приспособление за свободно плаване, отговарящо 
на изискванията на параграф 4.1.6 от Международния кодекс за спасителни средства, 
така че, доколкото е възможно, спасителният плот да плава свободно и, ако е надуваем, 
да се напомпва автоматично при потъване на високоскоростния плавателен съд. 
 
8.6.11  Дежурните лодки се съхраняват: 
 
.1         в състояние на постоянна готовност за спускане за не повече от 5 минути; 
 
.2         в подходящо положение за спускане и прибиране; и 
 
.3 
по такъв начин, че нито дежурната лодка, нито приспособленията за 
нейното съхраняване да не възпрепятстват операциите по спускането на 
другите спасителни съдове на други пунктове за спускане. 
 
8.6.12  Дежурните лодки и спасителните съдове се обезопасяват и закрепват към 
палубата така, че да издържат най-малко на натоварванията, които е вероятно да 
възникнат в резултат на определен хоризонтален сблъсък за реалния плавателен съд и 
вертикалното проектно натоварване на мястото на съхранение. 
 
8.7       Мерки за качване на борда на спасителни съдове и дежурни лодки и 
приспособления за прибирането им 
 
8.7.1    Станциите за качване следва да бъдат леснодостъпни от жилищните и работните 
помещения.  Ако определените сборни пунктове са различни от пътническите 
помещения, сборните пунктове следва да бъдат леснодостъпни от пътническите 
помещения, а пунктовете за качване - от сборните пунктове. 
 
8.7.2    Евакуационните маршрути, изходите и местата за качване отговарят на 
изискванията на 4.7. 
 
8.7.3    Пасажите, стълбищата и изходите, даващи достъп до сборните пунктове и 
пунктовете за качване, се осветяват по подходящ начин с осветление, осигурено от 
основните и аварийните източници на електроенергия, предвидени в глава 12. 
 
8.7.4    Когато не са монтирани спасителни съдове, спускани с лодбалка, се осигуряват 
система за морска евакуация или еквивалентни средства за евакуация, за да се избегне 
влизането на лица във водата за качване на борда на спасителните съдове. Тази система 
за морска евакуация или еквивалентните средства за евакуация трябва да бъдат 
проектирани така, че да позволяват на лицата да се качват на борда на спасителните 
съдове при всякакви експлоатационни условия, както и при всякакви условия на 
наводняване след повреда до степента, посочена в глава 2. 
 
8.7.5    Когато, при спазване условията за качване в спасителните съдове и дежурните 
лодки при атмосферните условия, при които на плавателния съд е разрешено да работи, 
и при всички предписани условия на надлъжен или страничен наклон при всички 
състояния без повреда или при описаните повреди, свободното разстояние на борда 
между определената позиция за качване и водолинията е не повече от 1,5 m, 
Администрацията може да одобри система, при която лицата се качват директно в